‘Sis dies corrents’, les extraordinàries aventures de tres lampistes | Actualidad | EL PAÍS Catalunya\n‘Sis dies corrents’, les extraordinàries aventures de tres lampistes\nEl nou film de Neus Ballús, premiat a Locarno i Valladolid, segueix les aventures de tres operaris reals, que donen peu a situacions humorístiques i reflexions sobre la convivència\nUna imatge de la pel·lícula.\n9 DES 2021 - 18:25\tCET\nDes dels 12 anys, Neus Ballús (Mollet del Vallès, Barcelona, 41 anys) va conviure amb el company de la seva mare, que treballava com a lampista. Aquesta ocupació, aparentment anodina, li permetia internar-se en la quotidianitat d’una manera extraordinària. En cada jornada se li obria la porta d’una casa diferent. De rics i pobres, vells i joves, metges, cambrers, obrers, immigrants, advocats. “D’aquesta manera, podia veure la diversitat humana de la nostra societat, i també els seus prejudicis”, explica per telèfon la cineasta. Aquesta idea efervescent de la intimitat polifònica que s’oculta al tancar les cortines va marcar el punt de partida d’una pel·lícula que va començar a gestar-se fa sis anys. La història d’un feina normal, feta amb persones normals.\nSis dies corrents segueix les aventures d’uns lampistes per la perifèria de Barcelona. Són el Mohamed, el Valero i el Pep, tres actors que en la vida real es diuen Mohamed, Valero i Pep i també són lampistes. Ballús els va seleccionar entre un miler de candidats i després els va preparar durant dos anys “en reunions setmanals o quinzenals”. L’objectiu era “alliberar-los de la por” —sentiment lògic en qualsevol amateur que es planta davant d’una càmera— “perquè fossin més lliures i poguessin arriscar. Perquè anessin més lluny”. Amb ells va rodar fins a 70 hores de metratge que van acabar reduïdes a 90 minuts, que condensen una de les moltes històries possibles. “Jo em considero muntadora”, diu l’autora. “Les pel·lícules les construeixo a la sala de muntatge”.\nA partir de la improvisació dels protagonistes, Ballús va anar trenant una narració en què premia l’humor que neix de les no poques vegades absurdes situacions del dia a dia. Sense referents clars a l’hora d’abordar un film amb aspiracions realistes i alhora còmiques, Ballús no estava segura d’haver trobat tots els ingredients de la poció. Les rialles que van esclatar a la sala del Festival de Locarno, on a l’agost es va celebrar la primera projecció pública, la van convèncer que no anava desencaminada. El premi ex aequo al millor actor que es van emportar Mohamed Mellali i Valero Escolar en el certamen suís va acabar per confirmar els seus pressentiments, que de retruc van tenir guardó en la Seminci de Valladolid, on la pel·lícula va rebre a l’octubre l’Espiga de Plata i el Premi del Públic. “Tinc la teoria no demostrada que el 95% de la població podríem ser bons protagonistes d’una història”, assegura. “Però només una: la que expliqués una cosa semblant al que som”.\nEl film es planteja com una obra híbrida, un experiment a mig camí entre la ficció i el documental. En aquest gènere es va formar la directora, que també havia provat aquesta mixtura en l’aclamada La plaga(2013). “És un cinema arriscat i diferent a nivell formal”, reflexiona Ballús, que reconeix que, al principi d’un projecte d’aquestes característiques, resulta impossible imaginar com es veurà el resultat final. “Una mirada tan oberta a la realitat t’obliga a ser flexible –assegura–, tot que també hi ha una motivació interna que no has de perdre de vista”. El seu objectiu es concentrava a “visibilitzar” la professió de lampista i, així, també unes vides que solen passar inadvertides. “Volia donar veu, explicar altres realitats”, explica. “Compartir el poder que et dona la narració”.\nAl llarg de sis jornades, la pel·lícula es fica dins unes quantes cases alienes de la mà del nouvingut Moha, immigrant marroquí; el treballador a punt de jubilar-se, el Pep, i el que es queda a l’empresa amb el nou company, el Valero. No es tracta d’un simple (però satisfactori) exercici de vouyerisme, sinó que d’aquestes incursions es van desprenent temes que doten de pes la narració. Hi ha els prejudicis del Valero, l’ànsia d’integració de Moha, els inesperats sobresalts que guardava el caràcter assossegat del Pep. Ells mateixos, així com el gresol de personatges que es van trobant en les seves sortides, recreen un mostrari de la multiculturalitat de Barcelona, on es parla alhora català, castellà i, fins i tot, berber. “Volia representar bé la societat que som”, assenyala la directora. “A Catalunya es parla molt de la convivència, i la nostra convivència lingüística enriqueix molt qui som”.\nEls silencis eloqüents i les el·lipsis reveladores bé podrien considerar-se un altre dels idiomes del film. “M’agrada que l’espectador no ho sàpiga tot, que hagi de completar la història, que sigui actiu”, afirma l’autora. “Això s’assembla més a la vida, on no saps com acabaran les coses”. En la seva, efectivament, encara s’han de definir els projectes que han d’arribar. “Estic escrivint, però no hi ha res amb entitat de pel·lícula”, reconeix. “El que sé és que m’agrada arriscar, que no m’agrada repetir fórmules, que vull aprendre”.\nLa mateixa pràctica cinematogràfica li ha servit d’escola, una on ni tan sols sabia que assistiria. “D’adolescent m’interessaven moltes coses, però no el cinema. Mai he somiat a ser cineasta. Vaig estudiar audiovisuals per aprendre un altre llenguatge, perquè m’agradava escriure”, confessa. “De sobte, em vaig convertir en cineasta fent cinema, documentals amb el que tenia al voltant. I allà vaig trobar la meva veu”.


Cau el turisme internacional a Catalunya un 4,5% al gener\nLa despesa dels visitants estrangers a Catalunya també es redueix un 4,2%\nper ACN Barcelona. 02 de març de 2020 12:19\nTuristes a Barcelona | ACN\nCatalunya va ser el segon destí a l'Estat per als turistes internacionals al gener amb 869.168 visitants, un 4,5% menys que en el mateix mes del 2019, segons dades de l'enquesta de moviments turístics en fronteres de l'Institut Nacional d'Estadística (INE).\nEls turistes internacionals a Catalunya són el 21% de tots els que al gener van viatjar a l'Estat. Pel que fa a la despesa turística d'aquests viatgers internacionals, Catalunya també va ser el segon destí, amb una despesa total de 904 milions d'euros, un 4,2% menys que en el mateix mes del 2019, i el 18,9% del total a l'Estat. La despesa mitjana per turista va ser de 1.112 euros, 108 diaris.\nMés info: El turisme estranger enlaira les pernoctacions hoteleres\nL'Estat va rebre al gener 4,1 milions de turistes internacionals, un 1,4% menys que en el mateix mes de l'any anterior. El Regne Unit va ser el principal país de residència, amb 718.248 turistes, un 17,4% del total i un descens de l'11% en comparació amb el gener de l'any passat. Les Illes Canàries van ser el principal destí, amb més d'1,1 milions de turistes i el 26,6% de tots els que van viatjar a l'Estat.\nA l'Estat la despesa total dels turistes internacionals va ser de 4.779 milions d'euros, un 2,1% més que en el mateix mes del 2019. La despesa mitjana per turista va ser de 1.155 euros, un 3,6% més interanual. D'altra banda, la despesa mitjana diària va ser de 144 euros, un 4,3% més.\nEl turisme xinès es duplica a Barcelona abans del coronavirus


Recursos - Página web de sensesostre\nUna de les coses més gratificants i positives d'aquest treball és adonar-se que no lluitem sols. Des del primer moment hem pogut contar amb diferents seveis i entitats que col·laboren per aquesta causa.\nSón molts els punts on ens podem adeçar per completar la nostra tasca, que no és més que donar a conèixer una realitat i fer participar a les persones que no es troben en aquesta situació precària per tal que tothom aporti el seu granet de sorra.\nA la barra de menú superior hi han les etiquetes de serveis i entitats a les que un es pot dirigir per tal de col·laborar o buscar informació. No deixeu de difondre, si tots portem el nostre granet de sorra podrem fer una gran platja. Sols no, però junts podem canviar les coses.\nPer tenir una informació complerta dels serveis per a les persones sense llar consulteu aquest catàleg:


Fòrum Salut Mental i Addiccions, a través del seu president, Enric Arqués, va participar a l’acte de inauguració del 7è congrés del tercer sector, que es celebra aquests 15 i 16 de Juny, amb més de 300 persones inscrites.\nA l’acte varen particpar també el President de la Generalitat, La Presidenta del Parlament, El conseller de treball, La consellera de drets socials, membres de la taula del parlament i la presidenta de la Diputació de Barcelona.\nEn l’acte inaugural la Taula va fer palès que el ritme de resposta és lent, excessivament lent, i que falta concreció, rapidesa i planificació en les polítiques públiques que han d’assegurar la sortida a una crisi social sense precedents. La pandèmia ha abocat un milió de persones més a la precarietat. Alerta que les llars catalanes cada cop estan més empobrides i que aquesta tendència s’ha accelerat amb la pandèmia, però, ara també amb l’augment dels preus de l’energia i l’encariment dels productes de primera necessitat a causa de la inflació. Pràcticament, el 30% de la població catalana ja viu en la pobresa i l’exclusió\nPodreu trobar el programa d’avui en aquest enllaç: https://congrestercersector.cat/programa/


Mostra de teatre 2014 – Grup de teatre Tàndem\nCategoria: Mostra de teatre 2014\nMostra 2014 – Premi Espectador\nPost date 14 Març 2014\nSense comentaris a Mostra 2014 – Premi Espectador\nEl veredicte del premi espectador de la 23 MOSTRA DE TEATRE AMATEUR, és el següent:\n– Sota la manta – Qollunaka de Terrassa: 7,88 punts\n– Geloses – Gespa de Palamós: 8,21 punts\n– La dona flor – Malafama de Manresa: 8,74 punts\n– Il Estupendo – El Tramvia de Mataró: 7,25 punts\n– Ménage à Trois – Filagarsa de Molins de Rei: 8,77 punts\nPer tant, el Premi Espectador 2014 se l’ha endut el grup de teatre Filagarsa amb la representació de Ménage à Trois.\nSense comentaris a Mostra 2014\nMostra 2014 – 26 de gener\nPost date 3 gener 2014\nSense comentaris a Mostra 2014 – 26 de gener\nSOTA LA MANTA (adaptació de “Diner Negre” de Ray Cooney) és una divertidíssima comèdia sobre la troballa d’una maleta plena de diners per part de l’Enric, un modest empleat, i totes les situacions que, al voltant d’aquesta troballa es van succeint. Es una obra amb un ritme trepidant, plena de situacions hilarants i absurdes, que de ben segur fan passar una bona estona a tots els espectadors.\nDiumenge 26 de gener de 2014, a 2/4 de 7 de la tarda\nMostra 2014 – 2 de febrer\nPost date 2 gener 2014\nSense comentaris a Mostra 2014 – 2 de febrer\nGELOSES és l’adaptació teatral d’una intel·ligent, àcida i divertida novel·la d’Esther Vilar publicada el 1999. La Jana, una atractiva arquitecte de 40 anys, és l’amant del marit de l’Helena, advocada de 55 anys, que per gelosia, no pot evitar espiar els seus encontres amorosos. Fins que l’home comença a visitar el pis d’una veïna més jove… Les tres dones s’intercanviaran una llarga sèrie de correus electrònics que conformaran el fil conductor de l’espectacle.\nDiumenge 2 de febrer de 2014, a 2/4 de 7 de la tarda\nMostra 2014 – 9 de febrer\nPost date 1 gener 2014\nSense comentaris a Mostra 2014 – 9 de febrer\nLA DONA FLOR narra la història de cinc germans que es reuneixen a casa la seva mare malalta, després de molts anys sense veure’s, per celebrar l’aniversari d’aquesta. Però la realitat va molt més enllà, i és que alguns d’ells han decidit que el millor seria fer-li l’eutanàsia. Els motius que els porten a prendre aquesta decisió, però, no són gens clars, i és que en un dia molt llarg, acabaran sortint a la llum els secrets més amagats i obscurs del passat familiar.\nDiumenge 9 de febrer de 2014, a 2/4 de 7 de la tarda\nMostra 2014 – 23 de febrer\nPost date 31 Desembre 2013\nSense comentaris a Mostra 2014 – 23 de febrer\nIL ESTUPENDO és una esbojarrada comèdia, on tota l’acció té lloc a la suite d’un hotel de luxe de la ciutat en què el Teatre de l’Òpera a convidat el millor tenor del món per interpretar Otel·lo. Quan arriba el gran tenor anomenat “Il Estupendo” amb la seva esposa, està indisposat i no pot assajar… El Gerent de l’empresa determina que l’espectacle ha de continuar, pel que li demana al seu ajudant que es faci passar per “Il Estupendo” i canti Otel·lo…\nDiumenge 23 de febrer de 2014, a 2/4 de 7 de la tarda\n– Públic general: 6€\n– Jubilats i menors de 12 anys: 5€\nMostra 2014 – 2 de març\nPost date 30 Desembre 2013\nSense comentaris a Mostra 2014 – 2 de març\nLa Berta, la Nora i la Joana són tres veïnes. Tres dones que aparentment no tenen res en comú. Un desengany amorós, un fracàs sentimental i un matrimoni desgastat són el punt de partida d’una conversa de balcó a balcó. Fruit d’aquesta conversa neix una amistat que desemboca en un sopar, que a l’acabar, les condueix a un local d’Streaptease masculí. Una nit desenfrenada que les unirà més. Fins al punt que no trigaran massa en trobar-se de nou per compartir i gaudir d’una sessió de Tupper Sex. En aquesta reunió parlaran de joguines, jocs i fantasies eròtiques. I parlant de fantasies… La Joana serà la primera en posar-ne una en pràctica i això serà el detonant del final d’aquesta curta relació d’amistat entre totes tres.\nDiumenge 2 de març de 2014, a 2/4 de 7 de la tarda\nMostra 2014 – 9 de març __________________ ELS HEREUS d’Alain Krief\nPost date 29 Desembre 2013\nSense comentaris a Mostra 2014 – 9 de març __________________ ELS HEREUS d’Alain Krief\nEl dia que en Manel mor, el seu millor amic és allà per consolar la seva vídua. Els seus germans apareixen després de tretze anys d’absència i es desfan en paraules amables. Aviat, però, la realitat surt a la llum, les màscares desapareixen i el dol es converteix en cobdícia. La parella no estava casada… L’autor fa un retrat corrosiu de la família. Humor i cinisme són els pilars d’aquesta comèdia, impregnada d’un realisme ferotge.\nDiumenge 9 de març de 2014, a 2/4 de 7 de la tarda


Plaques Solars Autoconsum per a Empreses. Comencdem?\nPlaques solars per autoconsum per empreses\nPlaques solars per autoconsum per empresesInfinitySun2022-03-10T16:04:55+00:00\nEn InfinitySun oferim plaques solars fotovoltaiques per a empreses i naus industrials.\nPlaques solars fotovoltaiques per a empreses\nEns dediquem a la instal·lació de plaques solars per a autoconsum per a empreses perquè els nostres clients siguin capaços de reduir fins a un 70% el cost de l’electricitat.\nAmb les plaques solars que instal·lem en la teva empreses, pots captar l’energia del Sol, produir la teva pròpia electricitat i consumir-la per una mínima inversió. Una inversió que amortitzaràs ràpid gràcies a l’estalvi que experimentaràs en la factura elèctrica.\nFes la teva empresa més competitiva i sostenible\nAra és una oportunitat apostar pel sector fotovoltaic, ja que el preu d’una placa fotovoltaica ha baixat. Amb una mínima inversió, podràs gaudir de l’energia neta del Sol i beneficiar-te de tots els seus avantatges. Els sistemes d’electricitat solar que instal·lem són una oportunitat d’estalvi per a les teves instal·lacions.\nEl sistema que et proporcionem et permetrà beneficiar-te de l’autoconsum solar i estalviar-te diners en la factura de la llum, ja que no pagaràs pels quilowatts que generis. Gràcies a la nostra ajuda, la pujada habitual del preu de l’electricitat ja no serà una preocupació per a la teva empresa.\nContacta amb nosaltres i aviat estarem treballant en el teu projecte.\nUna vegada finalitzada la seva instal·lació ens encarreguem del seu monitoratge i control al llarg de la seva vida útil.\nVols aprofitar els avantatges de l’energia solar fotovoltaica i l’autoconsum fotovoltaic amb plaques solars a la teva empresa?\nEls beneficis de l’autoconsum per a la teva empresa\nEstalvi a la factura.\nSegons estimen diferents fonts del sector de les energies renovables, les plaques fotovoltaiques suposen un estalvi que oscil·la entre el 40% i el 70% en la factura de la llum.\nAprofitament de tecnologia d’avantguarda.\nLes plaques fotovoltaiques que instal·lem en la teva empresa estan elaborades amb materials de qualitat per a garantir la màxima durada.\nComportament responsable i ecològic a l’empresa.\nEls recursos del Planeta Terra són finits. Per aquest motiu, per a garantir el benestar futur de les noves generacions cal apostar per les plaques fotovoltaiques i les energies renovables.\nMés independència per la teva empresa.\nLes plaques solars fotovoltaiques permeten l’autoconsum i eviten les dependències de les fonts externes d’energia i els vaivens del preu del mercat.\nEn InfinitySun assessorem els nostres clients sempre buscant la millor solució que s’adapti en cada projecte. Explica’ns les necessitats de la teva empresa i com més aviat millor estarem treballant junts.\nContacta’ns i ben aviat estarem treballant amb el teu projecte.\ntruca’ns: 937 869 917


Pàgines de meteo: de novembre 2008\nArriva la neu i el fred\nDoncs sí l'anunciada baixada de temperatures ja és aquí. Dilluns a la tarda varem tenir els primers efectes amb alguna calamarsada tova al Maresme i al Gironés però va ser ahir dimarts per la tarda quan al Barcelonés i al Vallès li va tocar el premi.\nDurant la tarda un nucli de precipitació va estar molt estable al nord del Vallès Occidental, ja al vespre es va desplaçar cap el Vallès Oriental i el Maresme sud. En tocar la costa es va reactivar molt ràpidament de manera que cap a Badalona va descarrergar una forta calabruixada (neu tova) que va deixar 14,2 mm. El cotxes i alguns parcs van quedar blancs.\nAl Tibidabo tantmateix, la precipitació va ser en forma de aiguaneu, amb flocs de neu en alguna estona o neu granulada d'altres. Jutgeu vosaltres mateixos veient les imatges que, per desgracia, només recullen un instant del fenòmen que no podem gaudir com si haguessim estat allá dalt.\nEn Jordi (les dues primeres fotos) i l'Enric (la darrera), ambdos del Comando Tibidabo, si que hi van pujar i el seu és d'haver viscut una nevada, curta però intensa.\nA Cerdanyola, malhauradament, no va nevar, ni tant sols va ploure, que ja és mala sort perque varem estar envoltats de precipitació tota la santa tarda. I res!!!\nMalgrat tot, aquest mati hem pogut gaudir de la primera glaçada de la temporada amb -0,8º a l'observatori de la masia de Can Coll que pertany a l'Agència Estatal de Meteorología i -0,7º al Parc Tecnològic, observatori automàtic del Meteocat. N'obstant els matiners no han observat gebre degut a la baixa humitat doncs la massa d'aire fred que tenim ha arrivat molt seca després de deixar molta neu a Europa Central.\nLes previsions son de que el fred ens acompanyará uns dies i potser les precipitacions. El final de la tardor, perque encara estem a la tardor, será d'alló més fred. Visca l'escalfament, ja ja ja!!!\nEtiquetes de comentaris: Cerdanyola, Neu, Resums meteorològics, Temps i clima\nposted by Quim at 12:39 | 0 comments\nL'alè de l'hivern\nJa ens trobem a la segona quinzena de Novembre, la darrera de la tardor meteorològica. Els dies ja son molt curts, les nits tenen gairebé 14 hores i la sensació de que l'hivern ja és a tocar és cada cop més evident.\nLes neus de finals del mes d'Octubre van deixar ben blanques les muntanyes més altes (i no tant altes) del nostre pais, donant valor a la dita popular castellana: "Para Todos los Santos, nieve en los altos", potser massa i tot. Nevades inèdites queien en alçades de 600 a 800 metres, inclús al cim del Tibidabo es van veure voleiar flocs barrejats amb aigua.\nLa segona part d'aquest episodi de pluja i neu no es va demorar gaire. El primer cap de setmana de Novembre la massa d'aire fred dels últims dies Octubre va tornar-se més atemperada i força humida. Degut a aixó els dos primers dies de Novembre a Can Coll van caure 33,9 mm, sense comptar els litres que van caure la matinada del 31 a l'1 (fins les 8 hores solars) que tot i caure en Novembre corresponen meteorològicament a Octubre. Al barri de Serraparera, des de la mitjanit varem mesurar 52,3 mm, ja per sobre de la mitjana mensual.\nA la imatge de la dreta podeu observar la situació meteorològica que dona precipitacions més generoses al litoral i prelitoral català. Una depressió centrada al Golf de València ens envía vents de garbí, amb molt recorregut marítim, que xoquen directement amb Catalunya degut a la configuració SW-NE de la linia de costa. Malgrat tot, la massa d'aire més fred (de color verd) no va centrar-se sobre Catalunya, situació que hauría donat forts ruixats.\nEl balanç de pluges recollides a Can Coll la setmana a cavall d'Octubre i Novembre va ser de 115,6 mm. Deu n'hi do!!\nLluny de començar un periode de pluges com va passar al Maig i al Juny, la depressió es va desfer a sobre nostre deixant pas a un anticicló que estabilitzaría l'atmosfera. Les boires a l'interior de Catalunya i les boirines al Vallès començaven a guanyar el protagonisme que tenen durant l'estació més freda de l'any.\nPerqué passa aixó?? Cal tenir en compte que la terra s'escalfa i es refreda més ràpidament que el mar. A l'hivern, les nits llargues permeten que les comarques que queden enclotades tinguin més temps per refredar-se. Quan aquesta situació d'estancament persisteix provoca una saturació de l'aire donant lloc a boires que, en determinades comarques amb l'ajuda de grans rius (p. ex. l'Ebre), poden durar dies i dies.\nAl Vallès, per contra, poques vegades s'arriva a saturar l'aire, per tant son molt habituals les boirines amb visibilitats entre 1.500 i 2.000 metres però no inferiors a 1 kilòmetre, que és quan parlaríem tècnicament de boira. A l'esquerra podeu veure el mapa del dia 8 de Novembre amb una anticicló centrat a la Península que no va durar gaire, el pas d'un front fred impulsat per la depressió del sud de Groenlandia l'escombraría en el seu camí cap a l'Europa occidental. A la nostra comarca va arrivar sense gaire energía recollint entre 1 i 5 mm només.\nL'evolució posterior va definir la formació d'un gran anticicló atlàntic (a baix teniu el mapa del dimecres 19 de Novembre), amb pressions superiors a 1.040 hPa (la pressió mitja sería d'uns 1.013 hPa), evidenciant el que anomenem tècnicament situació de bloqueig que impideix el pas de depressions per la ruta habitual de l'Atlàntic Nord i les fa circular molt més al nord, fins i tot a l'Àrtic, i que rellisquin cap al sud per la part dreta de l'anticicló. És la tìpica formació d'onades de fred a Europa occidental doncs les depressions han adquirit caracterísques polars o àrtiques en el seu recorregut i es desplomen cap a nosaltres arrossegant molt d'aquest aire fred. Podría ser la situació que visquéssim a partir del proper cap de setmana, almenys aixó indiquen avui els models meteorològics.\nEtiquetes de comentaris: Comentaris de Can Coll\nposted by Quim at 16:58 | 0 comments\nposted by Quim at 17:33 | 0 comments


Esparreguera Comerç lliura els premis de la campanya ‘Compra, rasca i guanya’ – La Bústia\nEsparreguera Comerç lliura els premis de la campanya ‘Compra, rasca i guanya’\nPer Redacció / La Bústia 13 de gener de 2020 a les 17:00 0 485 Visites\nEs reparteixen un centenar de premis amb una dotació de prop de 3.000 euros\nUn cop finalitzada la temporada nadalenca Esparreguera Comerç ha lliurat els premis de la campanya ‘Compra, rasca i guanya’. Entre els clients del comerç esparreguerí s’han repartit un centenar de premis amb una dotació de prop de 3.000 euros.\nEn la campanya hi han participat prop d’una vuitantena d’establiments d’Esparreguera Comerç amb la intenció d’afavorir el comerç de proximitat. Els clients han obtingut els premis després de rascar unes butlletes que es podien adquirir en els establiments participants.\nEls premis són tres patinets elèctrics per un valor de 350 euros cadascun; dos caps de setmana, de 150 euros cadascun; cinc altaveus bluetooth, de 20 euros cadascun; 75 vals de descompte de 20 euros per a consumir en els comerços participants i 15 vals de descompte de 20 euros en els comerços de restauració.\nLa campanya d’Esparreguera Comerç va tenir lloc d’entre el 12 de desembre de 2019 i el 6 de gener de 2020 i va comptar amb la col·laboració de l’Ajuntament i la Diputació.\nFotografia: Jordi Cortada rep el patinet elèctric a la botiga d’Hidrotec, un dels guanyadors d’un dels premis de la campanya de Nadal [Esparreguera Comerç]\nL’empresa Wallbox de Sant Andreu rep quatre distincions a Las Vegas


Estada Esportiva – Web Isabel de Villena\nNotícies d'ESONotícies de PrimàriaSecció Esportiva\nPublished on 06/02/2017 06/06/2018 By Dani Ponsico\nQUÈ ÉS L’ESTADA DEL VILLENA?\nL’estada del Villena ofereix la possibilitat de gaudir d’uns dies d’esport fora de les instal·lacions on normalment practiquem aquest esport, en un entorn natural i amb l’única condició d’aprendre mentre ens divertim!\nL’estada es realitzarà a “El Collell”, una casa de colònies situada a l’antiga escola de Santa Maria de Collell a Sant Miquel de Campmajor (Banyoles, Girona). Aquestes instal·lacions fa més de trenta anys que s’utilitzen per diferents entitats per realitzar aquests tipus d’activitats.\nDel dilluns 10 al dijous 13 d’abril.\nSortida: dilluns 10 d’abril a les 10h davant de l’Escola Isabel de Villena.\nTornada: dijous 13 d’abril a les 13h davant de l’Escola Isabel de Villena.\nLes places són limitades, el nombre màxim d’inscripcions és de 100. Es tindrà en compte l’ordre d’inscripció per la reserva de places. L’estada està pensada per a nois i noies d’entre 1r de primària i 2n d’ESO.\n– Coneixement i aprofundiments dels esports (futbol sala, bàsquet i volei).\n– Potenciar la relació entre els diversos membres de l’escola.\n– Aprendre a conviure amb els companys/es.\n– Participar d’altres activitats lúdico-esportives.\nEl dimarts 21 de març a les 19.00h hi haurà una reunió informativa a la Sala d’Actes de l’Escola.\nEntrenament d’esport: treball tècnic individual de 9h-11h.\nEntrenament de conceptes d’equip de 11h-12,30h.\nActivitats lúdiques de 16,00h-18,00h.\n(laser tag, jardí de cordes, cars, bicicleta…)\nCompeticions de 18,00h-19,30h.\nActivitat nocturna de 21,00h-22,00h.\nPer qualsevol consulta sobre l’Estada Esportiva podeu contactar amb nosaltres a través de:\nCorreu electrònic: escolaesport_extraescolar@villena.cat


"Perquè els nens mengin sa a casa, cal tenir un pla d'alimentació i complir-lo" | Revista\n“Perquè els nens mengin sa a casa, cal tenir un pla d’alimentació i complir-lo”\nManuel Moñino, dietista-nutricionista, president del Comitè Científic de l'Associació "5 al dia" i investigador de CIBER de la Fisiopatologia de l'Obesitat i Nutrició : "Perquè els nens mengin sa a casa, cal tenir un pla d'alimentació i complir-lo"\nSí, sobretot, quan tenim nens petits. Fins a 3 anys, prestem molta atenció a la seva dieta i som molt estrictes. Passada aquesta edat, lluitem contra altres factors, com ara les neofòbies o que el nen tingui una gana diferent i erràtica. Aquestes situacions s’han de gestionar amb paciència i amb un entorn de tranquil.litat, en el qual siguem capaços de donar l’exemple.\nNo, les estadístiques ho indiquen així. El 40% dels nens d’entre 5 i 14 anys no pren fruita diàriament i el 20% ho fa dues vegades a la setmana com a màxim. Amb les verdures és pitjor: el 63% dels nens no en consumeix diàriament i la xifra s’agreuja entre els nens de 6 i 9 anys, el 85%. Com a contrapartida, sí que prenen menjar ràpid i refrescs amb freqüència setmanal, fins i tot més d’una vegada a la setmana.\nPer exemple, si a casa preparem uns trossos de fruita fresca per esmorzar i els hi oferim juntament amb el que estiguin prenent (llet, pa o cereals), és molt probable que se’ls mengin. Sobretot, si ho fem amb regularitat i nosaltres també en mengem. Entre hores o els berenars són altres bons moments per a oferir fruita. Les postres sempre han de ser de fruita, no podem substituir-la per un lacti. Les verdures: per dinar i sopar. Hi ha moltes opcions: fer un plat d’espaguetis i incloure-hi fulles d’espinacs crus o afegir més verdura a la salsa de tomàquet, de tipus samfaina. La idea és que coneguin un elenc variat tant d’aliments com de preparacions.\nHem de tenir un pla. És fonamental establir per endavant els horaris de menjar, els tipus de plats que se serviran, les racions, el respecte cap al gust dels nens i la coherència entre els pares. A més, ha de ser un pla que nosaltres puguem assumir. Si no, els nostres fills estaran legitimats per a negar-s’hi. Així, la coherència és important; l’entorn, facilitador, sense tensió, sense crits, sense improvisació. Quan improvisem, recorrem a aliments de fàcil preparació, molt sovint precuinats i rics en greixos i sal.\nPer l’entorn. Al menjador escolar es dóna un entorn favorable: és socialitzador, no hi ha tensió ni tampoc una pressió continuada per part dels cuidadors. A casa, la televisió està encesa moltes vegades, els pares ens posem nerviosos perquè el nen no menja amb la diligència que esperem, cridem i hi ha tensió i incoherències a taula. És importantíssim crear un ambient assossegat i no perdre el control. Els nens poden tenir algun capritx, algun gust especial, però el que diàriament es fa a casa és responsabilitat dels pares.\nNo. Un estudi fet en l’Associació “5 al dia” va posar en evidència que menjar els 600 grams diaris de fruites i verdures recomanats no costa més de 0,60 euros. Per tant, el preu no és el problema. Sí que és cert que és més fàcil comprar aliments insans que no sans. Molt sovint, som vulnerables a la pressió de la publicitat, al “3×2”, que sol coincidir amb aliments grassos o que tenen molt de sucre afegit. Això ocasiona, en algun moment, desequilibris nutricionals en les famílies que opten per aquests preus especials de manera habitual. Les fruites i hortalisses són compatibles amb petites economies. Tot i això, els grups de població amb menys recursos tenen més risc d’obesitat i malalties cròniques perquè els aliments que seleccionen tenen un pitjor perfil nutricional.\nQuin paper tenen els avis en l’alimentació dels petits?\nEn general, els avis tenen un patró de dieta mediterrània de més adherència. Quan cuiden els néts, hem de fer-los coneixedors del nostre pla d’alimentació i salut, explicar-los què mengen els nens i amb quina freqüència. Ells han de ser partícips de la nostra estratègia. I si no en tenim, probablement menjaran millor amb els avis que no amb nosaltres.


Mags De La Costa | Desembre 2021\nPer si no ho heu seguit, el joc estàndard de Magic: Arena ha estat lluitant darrerament després del boom d'un cobert molt popular centrat al voltant del Field of the Dead. Com el mateix Wizards va afirmar en la seva publicació de prohibició: 'Fie ...\nArrencada de Magic: Arena obtindrà una nova llista prohibida, que ara inclou l’avanç extremadament polèmic Oko, Thief of Crowns que s’acaba d’introduir en el conjunt de cartes més recent: Throne of Eldraine. Oko era un jove ...\nLa meva addicció a Magic va començar amb els primers Duels of the Planeswalkers per al 360 al 2009. Tot i que tenia les seves mancances (mana tapping, ¿algú?), La sèrie DoTP va crear una manera accessible per als nous jugadors (o rovellats) per aprendre i ...\nLa primera vegada que vaig tocar una targeta Màgica va ser el 1996, i en pocs moments em van enredar. La idea de construir cobertes (facilitada quan grups d’amics van fer donació de tones de cartes a un cub) va ser una cosa completament estranya per a mi, com triar festa ...\nMagic: Arena té un nou codi que us proporciona cosmètics gratuïts\nUna nova màgia: l'actualització de l'Arena és a la ciutat i tracta gairebé la totalitat de la cosmètica. El problema és que els cosmètics han vingut al joc en piques, no pas per mitjà d'un llançament progressiu, en forma de mànigues de cartes (dors), cartes estilitzades, avatar nou ...\n(Actualitzar) Magic: Arena finalment té una línia de temps per solucionar els errors i el millor de tot: Una llista d'amics\n[Actualització: la funció de la llista d'amics ja no s'inclou a l'actualització de novembre a causa de 'problemes d'escalat'. No s'ha proporcionat cap altra línia de temps, però tots els altres canvis, inclosa la tan necessària actualització de rendiment, continuen ...\nMagic: Arena està introduint un format històric per a targetes antigues, però hi ha una captura desagradable\nUns passos endavant, uns quants passos enrere: sembla Magic: Arena està destinat a cometre errors de monetització cada pocs mesos. Tal com es va anunciar a la nova actualització del bloc 'estat de la beta', hi ha un format històric (llegiu: la possibilitat d'utilitzar targeta antiga ...\nRecollir un nou llibre de Dungeons & Dragons és una de les meves experiències preferides. Obrint-lo per primera vegada, la columna vertebral s’esquerda una mica, les pàgines resistents a la volta, tot fa que una sensació estranya i tàctil espero que espero ...\nMagic: Arena només té alguns codis d’estil de la targeta gratuïta War of the Spark\nMàgic: els esdeveniments setmanals de la Guerra de la Spark de Arena estan en marxa i Wizards of the Coast celebra celebrant alguns codis d'estil de targeta gratuïts. Si no us heu prestat atenció, l'Arena és una base de PC basada en PC prop de 1: 1 ...\nRessenya: Baldur's Gate: Edició millorada\nBaldur's Gate serà considerat sempre com un dels clàssics RPG de PC. Molta gent no la va experimentar mai el 1998, i ja no és exactament el joc més atractiu. Per complicar les coses, pot ser un dolor aconseguir que el vell joc funcioni ...\nMagic: Arena és una versió fantàstica de la versió en paper: tan fantàstica que s’ha convertit en el meu joc de cartes digital més jugat en aquest moment. Però hi va haver un gran problema que plagava el projecte encara en beta, el cinquè problema de la targeta ...\nRavnica Allegiance arriba a Magic: The Gathering aquesta setmana, aquí teniu tot el que heu de saber\nAmb l’arribada de Magic: Arena, l’alliberament de conjunts de Magic no és tan fàcil de mantenir-lo. Heus aquí un ràpid desallotjament.\nRessenya: Sword Coast Legends\nEl terreny de l’ascensor per a Sword Coast Legends es va crear en un calderó específicament per fer salvar amb avarícia els Zack Furnisses del món. ” Aquella 5a edició de D&D que us agrada Dungon Mastering per als vostres jugadors? ' n-Space pregunta, ch ...\nFonament crític: l’espectacle en directe de D + D liderat per veus que podríeu reconèixer\nMarisha Ray està envoltada d'alguns dels seus amics més propers, però hi ha llàgrimes que li brollen als ulls. Una recent revelació l'ha omple de dubte i culpabilitat en la mateixa mesura, portant-la a creure que les seves actuacions anteriors podrien haver portat ...\nMàgia: La reunió significa moltes coses diferents per a persones diferents. Per a alguns, és un joc altament competitiu on s’ha de seguir la meta i sempre es disposa a la consola. Per a altres, és un joc de taula casual per jugar a la cuina ...\nWizards està executant un esdeveniment Magic: Arena per promocionar el nou format de Brawl\nPer fi, Wizards reconeix finalment el brillant format de Commander per a Magic: The Gathering. Els aficionats a Hearthstone tindran l’objectiu: teniu un comandant (heroi) que dicti les cartes que podeu agafar i serveix com a linc ...\nLa màgia: el conjunt de la guerra de la guspira de la reunió arriba aquesta setmana, aquí teniu tot el que heu de saber\n[Crèdit d'imatge] Com és habitual amb Magic: The Gathering a partir del final, l'alliberament de War of the Spark es tornarà a trontollar ara que Arena es mostra. El plató pesat Planeswalker està realment viu avui, amb esdeveniments previs a la publicació (m ...\nEls mags de la costa preveuen jocs de set o vuit de Dungeons and Dragons en un futur proper\nDungeons and Dragons està realitzant una gran onada de ressorgiment cultural gràcies en part a la seva inclusió al programa de Netflix Stranger Things, així com a l'interès general en el mercat de jocs de rol de tauleta que també viu un ressorgiment. Fins i tot jo, un ...\nMagic: The Gathering Arena beta oberta comença el 27 de setembre\nMagic: El vint-i-cinquè aniversari de The Gathering va arribar amb molts canvis en el joc. L’estructura de llançament de nous conjunts d’expansió ha canviat dràsticament. El joc ha creuat el terreny del cartró a la ploma i al paper amb Dungeon & Dra ...\nMagic: Arena està preparant esdeveniments gratuïts des d’ara fins al 20 de novembre\nMagic: The Gathering Arena (la nova rendició de magia de Magic Wizards of the Coast que s’acaba de llançar recentment) té previst debutar tres esdeveniments, el primer dels quals s’està passant ara mateix. 'Capítol 1' com es diu és el Mercat Artesà, ...\nimplementació de classificació de fusió c ++\nHerència a C ++\nRevisió del destructoid: Call of Duty: World at War\nEls Camins de WildStar incorporen estils de joc específics per a MMO\nOfereix per a Nadal el millor sistema Xbox One S i PS4\nRessenya: Game Over, Man!\nPromocionat: L’art perdut de l’efecte Goku\nGame of Thrones Temporada 7, revisió i lliurament de la caixa de Blu-ray de la temporada 7\nRessenya: Untitled Goose Game\nQuè cal fer quan no hi ha prou temps per provar?\nRessenya: Horizon Zero Dawn: The Frozen Wilds


Pa amb oli i sucre: Pèsols amb Gírgoles de card (recepta hindú)\nAquesta és la nostra versió d'una recepta vegetariana hindú de pèsols amb bolets: d'entrada no hi hem posat una de les espècies que caldria , les fulles de fenigrec, doncs és molt díficil de trobar, implica haver d'anar a alguna botiga o colmado especialitzat i per tant, planificar el plat amb temps! I en aquest cas, es va tractar d'aprofitar uns pèsols congelats que teníem a la nevera. L'altra diferència és que la recepta original es fa amb xampinyons, nosaltres hi varem posar gírgola de panical o de card (aquí) : ultimament n'hem vist en algunes botigues provinents de Korea, i n'haviem comprat per a provar-lo (i va superar la prova!).\n2 gots plens de pèsols congelats\n2 gírgoles de card (o xampinyons)\n7 o 8 tomàquets xerry\nfulles de fenigrec (no en teniem)\n1 idem de llavors de comí\n1 idem de cúrcuma\n2 idem de coriandre en pols\n1 idem de pebre vermell\nPosem una paella al foc amb un raig d'oli i escalfem. Per saber que és prou calent podem tirar un granet de comí i si bombolleja, l'oli es a punt.\nTirem les llavors de comí i les deixem fregir uns instants. Afegim la cúrcuma i immediatament, els tomàquets i la resta de les espècies (excepte el suc de llimona). Remenem i deixem que es cogui.\nQuan el sofregit comenci a estar a punt, hi tirem els pésols i els bolets tallats a daus.Hi afegirem també una mica d'aigua perque es coguin els pésols i si en tenim, les fulles de fenogrec.Ho salarem.\nDeixem que es cogui tot junt, anem remenant de tant en tant i vigilem que no es quedi sense aigua. Rectifiquem de sal si fos necessari. A l'últim moment, quan ja sigui cuit, hi podem afegir un raig de suc de llimona. Servim calent. Si volem, hi podem afegir bitxos per a fer-lo picant.\nEtiquetes de comentaris: bolets, India, ous i bolets, pèsols, verdures\nUn àpat molt especiat!! m'encanta!\n1 de febrer de 2012 a les 15:45\nM'encanten aquests plats de verduretes!!\n2 de febrer de 2012 a les 12:12\nM'apassionen les espècies! Quina bona pintaaaaa...\n2 de febrer de 2012 a les 14:25


Elaine Shaffer - Viquipèdia, l'enciclopèdia lliure\n19 febrer 1973 (47 anys)\nElaine Shaffer (Altoona, Pennsilvània, 22 d'octubre de 1925 - Londres, 29 de febrer de 1973) fou una pianista i flautista estatunidenca.\nInicià els estudis en el Curtis Institute of Music, de Filadèlfia, i després els continuà amb el professor Kincaid. El 1953 debutà en el Royal festival Hall, de Londres, i des de llavors treballà com a solista en nombroses orquestres de més de 27 països del món. Casada amb el director d'orquestra Efrem Kurtz, residia normalment a Gstaad (Suïssa), el que li facilitava les seves freqüents actuacions per les diverses ciutat europees. Era considerada com una de les majors pianistes del món.\nEntre les seves actuacions de més relleu cal destacar la seva interpretació, en estrena mundial, del concert de Virgil Thomson que aquest li havia dedicat, en el Festival de Venècia, així com les interpretacions de Suite mondiale i Two last poems, d'Ernest Bloch també a ella dedicades.\nDoctora honoris causa en Humanitats, havia realitzat innombrables enregistraments. Morí després d'haver estat sotmesa cinc setmanes a tractament contra el càncer que patia.\nEnciclopèdia Espasa Suplement dels anys 1973-74, pàg. 273 (ISBN 84-239-6951-7)\nObtingut de «https://ca.wikipedia.org/w/index.php?title=Elaine_Shaffer&oldid=20210826»


Marquesat de Novello - Viquipèdia, l'enciclopèdia lliure\nEl marquesat de Novello fou un estat feudal d'Itàlia sorgit de la divisió dels dominis del marquesos aleràmics Del Carretto, en la seva branca de Finale.\nNovello era probablement un assentament d'època romana del qual és difícil seguir la història abans de l'any 1000 poc després que va passar a mans dels marquesos de la casa d'Aleram de Montferrat. A la mort del seu nét Bonifaci del Vasto vers 1125. el fill d'aquest, Enric del Vasto, va rebre unes terres conegudes a la història com el marquesat del Carretto (Enric és conegut com a Enric I el Guerxo o Enric I del Carretto tot i que no va emprar mai aquest cognom, i que mai fou un títol), que es va titular marquès de Savona, de Noli, de Finale, de Roccaverano i de Quiliano. En aquest moment Novello va anar a parar al setè fill, Bonifaci (II) del Vasto, bisbe, que fou marquès de Cortemilia, branca que es va extingir amb la mort de Bonifaci el 1142, i el territori va passar almenys en gran part a Enric (convencionalment Enric del Carretto).\nEnric fou l'origen de les diverses famílies portant el cognom Del Carretto; va ser ell qui va construir sobre un turó estratègic el castell de Novello. Va morir a Finale el 1184 deixant a més d'una filla que fou marquesa de Ponzone per matrimoni, dos fills que foren bisbes de Savona, i dos fills que van rebre algunes terres: el petit, Otó, va rebre Savona i fou marquès de Dego i Roccaverano fundant la línia de marquesos de Dego que el 1191 va cedir Savona a Gènova i el 1209 la resta de territoris a Asti i va deixar de ser sobirana; i el gran Enric II va ser marquès de Noli (nominal) i de Finale, que va morir el 1231 deixant només un fill mascle viu, Jaume, que fou marquès de Noli (nominal) i de Finale i vicari imperial a Llombardia, i des de 1251 marquès de Novello, Monchiero, Lequio i Saliceto; va morir a Finale el 21 d'octubre de 1268 i el van succeir tres fills: el petit Antoni que fou marquès de Finale (i nominalment de Noli); el segon, Enric, que fou marquès de Novello; i el gran, Conrad, que fou marquès de Saliceto i senyor de Millesimo, Cengio, Rocchetta, Rocca Vignale, Mallare, Altare, Osiglia i Gottasecca, i consenyor de Cosseria, Cairo, Paschiera, Bagnasco, Ferrania, Fornelli i Carcare; el primogenit de la família Carretto portava el títol nominal de marquès de Savona, que Conrad va emprar però sense cap autoritat a la ciutat o comarca. Tots els seus successor en les branques sènior foren marquesos nominals de Savona. Així es van formar les tres branques de marquesos de Finale, Millesino (nom més emprat que Saliceto) i Novello.\nL'emperador Carles IV va concedir la investidura imperial als germans Antoni, Albert, Enric, Francisquet i Manfred, fills de Jaume del Carretto (2 de febrer de 1354) reconeixent el domini de Novello, Monchiero, Sinio, Albaretto della Torre, Arguello, Serravalle Langhe, Bossolasco, Gorzegno, Mombarcaro, Lodisio, Castino, Cerreto (juntament amb part de Cosseria), Millesimo i Carcare. El castell fou destruït per l'exèrcit castellà el 1537. Gonin va deixar un gravat que representa les imponents ruïnes que van quedar. Al segle XV es va dividir en els marquesats de Novello i de Gorzegno, la capital del qual era a Gorzegno i incloïa les terres veïnes, i els titulars portaven el nom de marquesos de Gorzegno. El de Novello estava format per Novello, Monforte, Monchiero, Sinio i Castelletto.\nEl gener de 1666 Maria Giovanna Battista duquessa de Savoia (esposa de Carles Manuel II) s'interessava per la successió del marquesat de Novello on el marquès Aleram del Carretto, mort sense fills, en el seu testament del setembre de 1665 havia disposat que tots els seus béns i feus passessin a Carles Asinari marquès de Clavesana (aleshores governador de Carmagnola) i a la seva descendència. Carles Manuel II pretenia el retorn al fisc savoià del marquesat de Novello (orde de la cambra dels comtes de 6 d'octubre de 1665) però a aquest retorn s'oposaven els marquesos Josep i Carles Francesc del Carretto, consenyors del marquesat, que pretenien la successió per raons agnàtiques. Maria Giovanna Battista va escoltar les súpliques del marquès de Clavesana i va acceptar la disposició (usdefruit) del feu per aquest però sense anul·lar l'orde de devolució ni fossin desconeguts els drets dels altres dos pretendents.\nEls marquesos van mantenir el títol i per raons polítiques es van declarar sempre vassalls del Sacre Imperi Romanogarmànic encara fins i tot després de l'any 1726 en què es va incorporar definitivament al Ducat de Savoia. El 1731, Carles Manuel II de Savoia va vendre el castell i les terres annexes, al marquès Agostino Oreglia de Castino i Farigliano. Després d'això, per herència, va passar al marquès Luserna de Rora. Excepte pel fet que durant les campanyes napoleòniques el general Augeraux va tenir una posició d'observació al prat de Pradonio, a l'oest del coll de Novello, que controlava el camí a Cherasco, va seguir la història de Savoia.\nVegeu: Marquesat de Gorzegno\nObtingut de «https://ca.wikipedia.org/w/index.php?title=Marquesat_de_Novello&oldid=19507159»


La cel·lulosa com a aïllament natural en el teu pis de Girona - Pintura decorativa Josep Massich\nLa cel·lulosa és un material aïllant que ofereix molts avantatges. És el resultat d’un conglomerat de residus de paper reciclat . A més, si és tractat amb minerals bòrics, posseeix propietats ignífugues i antifúngiques. Ofereix resultats més que satisfactoris en el que a aïllament natural tèrmic o acústic es refereix.\nS’utilitza des dels anys 30 als Estats Units i en alguns països nòrdics, però avui aquí ja és dels més utilitzats pel seu cost-benefici. En el que a dades tècniques es refereix, podem destacar que té una transmitància mitjana de 0,042 W/mK però el seu mètode de fabricació pot variar les seves característiques en funció de la densitat tècnica utilitzada.\nEls seus valors d’absorció de sorolls i aïllament tèrmic són molt alts en comparació amb altres materials.\nEs pot emprar en tota mena d’aplicacions i gruixos.\nAlguns dels seus avantatges més destacats són:\nLa cel·lulosa és de fàcil transportar pel que en poc temps podràs tenir la teva casa amb un aïllament de qualitat.\nEvita que els rosegadors o insectes niïn en contenir sals bòriques.


El sàtir que m’acompanya\nDe més jove no n’era conscient. Transcorreguts els anys la seva presència se’m fa tan pregona que la podria dibuixar. Em recorda a un d’aquells sàtirs que formava part de la corrua de Bacus que dansaven i cantaven al so de flautes i timbals. Darrerament li ha agafat per imitar-me. Parlo amb algú i, com si la meva veu fes eco, l’escolto amb veu aflautada. Llegeixo un llibre i el sàtir ho fa amb cara de saberut. Faig l’amor i ell al meu costat imita els meus moviments reptilians. Estic al súper, agafo un producte dietètic i ell a prop meu s’acaricia el seu ventre de buda feliç. Aixeco peses i el poca solta fa bola amb un braç. Parlo amb el gestor, li dic que Hisenda no té ànima, i el sàtir sobre una taula es peta de riure. Ara mateix al meu costat simula que escriu en un ordinador i es passa la mà pel front per treure’s la suor. Per què se’n riu de mi? Per què considera que tot el que faig resulta ridícul? Un psiquiatre m’ha dit que no és cap deliri. La psicoanàlisi no ha trobat cap nexe causal amb el comportament de la meva mainadera. Iker Gimenez em digué impostor i m’engegà. Un exorcista no hi ha vist res demoníac. Finalment gràcies a la Navalla d’Occam, que insisteix que quan sentis un renill pensa en un cavall i no en una zebra, he descobert qui s’amaga darrere el sàtir panxa content. És la mort.\nSento a dir que la mort és tabú en la nostra societat. Sempre que parlem de la nostra societat donem a entendre que totes les anteriors no compten, com si existissin en un estat d’indigència cultural. Crec que paradoxalment la mort és tabú des del dia que Adam i Eva hagueren d’abandonar de pressa i corrents el paradís. La mort és un contratemps que ocorre als altres. Racionalment sabem que ens hem de morir, però ens resulta extremadament delicat assumir el significat de la finitud. Freud deia que l’inconscient ignora la mort. O, amb altres paraules, que l’inconscient ens diu que som immortals. Com podríem viure sota el pes de la sentència de Heidegger que som criatures per a la mort. Un amic meu deia que som cadàvers amb permís penitenciari.\nNomés en comptades ocasions el significat del memento mori ens provoca un estremiment de les meninges. Apaguem el llum disposats a dormir. Silenci i obscuritat. No aconseguim conciliar la son. Un pensament ens atrapa. Morir no és altra cosa que silenci i obscuritat. Silenci i obscuritat per sempre més. Centenars, milers de generacions existiran sense que en formem part. L’univers s’extingirà, un nou bing bang serà la llavor d’un altre univers amb data de caducitat, i continuarem sent silenci i obscuritat. Obrim el llum. Respirem profundament una estona o agafem un llibre. Poc a poc la cafarnaüm de la vida apareix per rescatar-nos del forat negre.\nCom que resulta que hem de continuar ballant, sigui amb la més lletja o amb la més guapa, no en queda altra que fer una mica les paus amb el sàtir. Potser no és tan ximplet com sembla, potser podem aprendre alguna cosa d’ell que ens ajudi a fer la vida més amable. Si la presència del sàtir se’ns fa insuportable sempre ens quedarà el recurs d’apostar que la mort no és una porta que es tanca, sinó una porta giratòria. Cada vegada són més els que tornen després de quedar il·luminats per la llum al final del túnel. O que renuncien a part dels seus estalvis perquè un guru els guiï pel laberint de vides passades. I per un mòdic suplement els farà coneixedors de vides futures. També podeu comprar un columbari en una parròquia perquè guardin les vostres cendres. Guardades a casa ningú us garanteix que una vegada llegides les vostres darreres voluntats no acabeu a la fossa sèptica.


sOnablOc: de desembre 2008\n"Rosso come il cielo"\nEstic fent els possibles per veure un film molt especial.\n“Rosso come il cielo” està basada en la història real de Mirco Mencacci, un editor de so per al cinema de renom mundial. Explica com, en perdre la visió totalment degut a un accident, en Mirco descobreix tot un nou món amb una gravadora i tallant i enganxant fragments de cinta.\nNo tinc ni idea del desenvolupament de l’argument. Desitjo de debò que no recorri als efectes lacrimògens, massa fàcils, i que explori la descoberta del món sonor. Però sovint crear-se expectatives sol conduir a la decepció.\nMirco Mencacci nascut a la Toscana, es quedà cec als 4 anys i es trasllada a una escola d’educació especial a Gènova, on descobreix la seva passió per la música i el so.\nLa seva passió l’ha dut a ser un dels muntadors de so més sol·licitats a Itàlia. Ha treballat amb Ferzan Ozpetek (Le fate ignoranti, La finestra di fronte), Marco Tullio Giordana (La meglio gioventù) i també, com a supervisor del disseny sonor de Notte prima degli esami de Fausto Brizzi.\nDavid Ciscar @ village nomade radio\n"village nomade radio" ha emès durant els 214 dies del laboratori de village nomade, a trvés d'intrnet i FM, a més d'algunes col·laboracins d'emissores públiques europees.\nEs tracta d'un projecte que ha durat 7 mesos, situat a La Corbière (Suïssa), l'objectiu del qual ha estat la creació d’obres amb sons que hagin estat dissenyats sense la intenció de distingir-se els uns dels altres, sons que destaquen els moments, sempre canviants, que componen les nostres realitats col·lectives.\nCada dia s’ha emès una peça diferent, una “finestra” oberta a una vida i un so diferent del nostre.\nLa finestra del dia 27 de novembre va ser la meva col·laboració (Esfera Segur 1x0,25).\nSi voleu descobrir més coses d’aquest projecte ple de submissions impressionants:


Aquesta és una imatge dels Jardins de Sta. Clotilde de Lloret de Mar, jardins noucentistes que he visitat aquest cap de setmana. La imatge de l'escala sempre m'ha fascinat, és l'origen de moltes obres d'art. En aquest cas, unes escales que entremesclen maons i heura, artifici i naturalesa, ordre i intuïció: crec amb obstinació que es pot tenir tot alhora, en aquest món.\nPublicat per Helena Bonals a diumenge, de gener 30, 2011\nEtiquetes de comentaris: Arquitectura, Jardins\nJoana 31 de gener de 2011 a les 9:03\nQuina enveja, Helena. El que hauria donat jo per fer aquesta vista!!!\nHi ha moltaa literatura al voltant de les escales i totes elles porten uns grans misteris.\nAlyebard 31 de gener de 2011 a les 10:47\nUna escapada molt creativa. Són una joia aquests jardins.\nGEMMA 31 de gener de 2011 a les 11:28\nQuin bloc tant profundament sentit que tens.\nBona setmana, Helena.\nPD: Salutacions Joana!\nAnònim 31 de gener de 2011 a les 16:17\nNatura i artifici, dos pols complementaris ben representats per una escalinata que, de manera simbòlica, vincula dos altres pols: el cel i la terra, com una intersecció on l'ésser es pot reconciliar amb els extrems de la seva condició.\nhiniare 31 de gener de 2011 a les 16:19\nAquestes escales de jardí romàntic, amb estàtues de sirenes, em fan tornar a la infància (segurament no a la real) i creure que porten a un racó secret on puc veure aparèixer una fada entre el verd o sentir-me una dama amb crinolina i para-sol. És que aquests jardins són un somni!\nOlga Xirinacs 31 de gener de 2011 a les 20:48\nSí que es pot tenir tot, perquè si no és al nostre abast, ho serà en cinema o en un llibre i, encara, a la nostra imaginació, on caben totes les arquitectures que ens protegeixen.\nHelena Bonals 31 de gener de 2011 a les 21:58\nJoana: la primera a disfrutar-ne sóc jo.\nAlyebard: em sorprèn que coneguis aquests jardins. Vaig fer unes fotos precioses.\nGemma: moltes gràcies per l'elogi.\nJordi Solà Coll: i tant que sí, de baix a dalt, de la terra al cel, de dins cap a fora.\nhiniare: benvinguda de nou tu i els teus comentaris.\nOlga: quan jo dic tenir-ho tot em refereixo a tenir l'art i la vida, no sols l'art. M'assemblo molt a Kafka en aquest sentit (ja m'agradaria de ser com ell!).


Maneres de viure | nutrició\nCurrently viewing the tag: "nutrició"\nBy maneresdeviure On 12 desembre 2010 · Add Comment\nEl passat 16 de novembre la UNESCO va declarar la Dieta Mediterrània Patrimoni Immaterial de la Humanitat. El mateix reconeixement rebien els castellers catalans, el flamenc andalús i el cant de la Sibila mallorquí.\nEl tema que ens ocupa, que és la bondat de la dieta mediterrània, és una realitat prou reconeguda a questes alçades. Tabús com el del perill de l’oli d’oliva ja són història. Nosaltres voldríem reflexionar sobre què significa aquest reconeixement global. I alhora aprofundir en el propi concepte de “dieta mediterrània”.\nPer això comptem a l’estudi amb un expert en nutrició com és Abel Mariné, catedràtic de Nutrició i Bromatologia de la Universitat de Barcelona. TAmbé parlem amb el cuiner Pep Nogué, un bon divulgador. Ha escrit llibres sobre la matèria i comparteix programa de televisió amb la sumiller Meritxell Falgueras a la Xarxa de Televisions Locals. El programa es diu Vins a vins. Pep Nogué es mostra crític amb el concepte de “cuina mediterrània”. Ve a dir que tot hi cap en aquest sac, i pensa que caldria precisar en molts aspectes


Cruyff Football: la passió pel futbol i l'honestedat - #Territori 17 - 12/01/2021 | busca't la vida\nDescobrim l’Albert Capellas, en una entrevista plena de passió i honestedat.\nL’Albert Capellas és entrenador professional de football amb més de 30 anys d’experiència, actualment responsable de la selecció sub-21 de Dinamarca. Ens ha concedit una entrevista per presentar-nos la seva plataforma cruyfffootball.com en el seu paper de creador d’aquest extraordinari projecte de formació.\nUs he de dir que a part de lliçons de tècnica i tàctica futbolística, de l’Albert en podem aprendre molt més: la passió per fer les coses bé, amb honestedat i mantenint sempre una actitud inquieta per descobrir el que ens envolta.\nPuc cridar GOOOOOOOOOLLLLLL !!!! (?)\nEl clàssic concurs de la televisió, arriba al teu mòbil.\nAplicació gratuïta disponible per a Android i iOS amb 6 minijocs:\nParaules amagades com el popular joc del penjat\nTroba la paraula connectant les lletres\nConnecta peces de columnes\nOrdnea lletres per endivinar la definició\nParaules a partir de les 3 primeres lletres i definició\nI, evidentment, el famós ROSCO (si us dic Tortell en català segur que no us vindrà al cap de què us parlo): Una definició per a cada lletra de l’abecedari.\nMolts usuaris es queixen de l’excessiva quantitat d’anuncis, que es queda penjat mentre carrega\n1 – Amazon compra una flota d’avions per agilitzar els seus enviaments aeris\nEl 2016 Amazon tenia 11 avions i actualment ja en té més de 80. S’estima que l’empresa pilotada per Jeff Bezos en podria adquirir fins a 200 més, arribant a igualar UPS , l’empresa de missatgeria més important dels Estats Units.\nAmazon ha explicat que seran operats per subcontrates i no per pilots de l’empresa. Sens dubte, una aposta important per a millorar el seu servei i posició dominant dins el mercat.\n2- Parler: una xarxa social de la que en sentirem parlar, i molt.\nParler va ser fundada el 2018 amb el lema de ser una xarxa de lliure expressió. La setmana passada va fer el salt quan milions de seguidors d’en Trump van veure censurat el compte del seu president a twitter.\nAquesta app és una mena de twitter, que l’any passat va tenir més de 10 milions de descàrregues on els usuaris envien ‘parleys’ que els usuaris poden comentar i fer ‘ecos’ (equivalent a un RT)\nApple i Google la van retirar de les seves botigues d’apps el dissabte passat i Amazon va assegurar que ja no l’allotjaria als seus servidors.\nEscolta el podcast del programa! ( 1:47:15)\nEL 9 NOU · Territori 17 12 – 01 – 21\n12/01/2021 /0 Comments/by xela falgueras\nhttps://buscatlavida.com/wp-content/uploads/cruyff-football.png 535 485 xela falgueras https://buscatlavida.com/wp-content/uploads/buscatlavida-logo.png xela falgueras2021-01-12 18:18:062021-01-19 11:25:44Cruyff Football: la passió pel futbol i l’honestedat – #Territori 17 – 12/01/2021\nCómo descubriste tu talento\nSolidaritat online – #Territori17 – 30/03/2021


La música al Montsuar: That's a musical!\nPer completar el tema dels musicals, avui hem anat al Caixaforum amb l'alumnat de l'optativa de 4t a veure el fantàstic espectacle That's a musical. Un enginyós argument enllaça una selecció de petits fragments musicals d'algunes de les melodies més importants del gènere, tot en una atractiva i dinàmica proposta vocal i teatral que ha entusiasmat als nois i noies! I és que, a qui no li agraden els musicals?\nI tu, què en saps sobre els musicals? Posa't a prova! Aquestes són algunes de les activitats que hem fet a classe:\n-EL MUSICAL (1)\n-EL MUSICAL (2)\n-EL MUSICAL (3a) - Actrius/cantants\n-EL MUSICAL (3b) - Cronologia (1)\n-EL MUSICAL (3c) - Cronologia (2)\n-EL MUSICAL (3d) - Compositors\n-EL MUSICAL (3e) - Actors/cantants/ballarins\n-EL MUSICAL (3f) - Directors\n-EL MUSICAL (3g) - Cançons (1)\n-EL MUSICAL (3h) - Cançons (2)\n-EL MUSICAL (4) - Audicions (1)\n-EL MUSICAL (5) - Audicions (2)\nI per a rematar-ho, dues activitats finals més lúdiques. Tot un repte!\nI un nou Quizziz i un 3r kahoot que complementa els dos Kahoots! que vam fer a classe:\nPublicat per Ramon Llanes Bordes a 13:54:00\nEtiquetes de comentaris: 4t ESO, Educaplay, el musical, kahoot!, quizizz, sortides\nAnònim 29 de novembre de 2021, a les 13:21\nEs el meu primer musical i em va encantar ha sigut un breu resum de tots els musicals clàssics de la història i a sobre a un preu molt assequible.\nAnònim 29 de novembre de 2021, a les 13:22\nAquest musical em va semblar una activitat molt extravagant ja que ho vaig disfrutar molt, a part vaig coneixer cançons de musicals els qual ni sàvia de la seva existència.\nAnònim 29 de novembre de 2021, a les 13:24\nAquest musical ha superat moltíssim les meves expectatives. M'ha agradat molt com cantaven i com ho han enllaçat tot per tal de cantar i interpretar les cançons més reconegudes dels musicals.\nHa estat un musical molt bonic, la veritat es que m'ha agradat més del que esperava. Les actrius i els actors ho han fet molt bé, el pianista li ha donat un bon ambient a l'obra i el missatge és interessant i et fa pensar.\nAnònim 29 de novembre de 2021, a les 13:26\nEm va sorprendre molt positivament lo bé que sonaven les diferents veus cuan s'unien, sonava com una melodia amb instruments però sol eren veus i un piano, tots/totes cantaven molt bé i sobretot en equip.\nEm va agradar reconèixer les cançons dels musicals que havíem treballat a classe. I com que les cançons estaven traduïdes al català vaig entendre millor de que parlaven.\nVa superar les meves expectatives i m'han donat ganes de anar a beure més musicals.\nAnònim 29 de novembre de 2021, a les 13:28\nAnònim 29 de novembre de 2021, a les 13:29\nA sigut la primera vegada que he vist un musical i la veritat que em va sembla molt divertit i molt entretingut i vaig pasa molt bona estona,una llastima perquè em va pasar molt rapid.\nAnònim 29 de novembre de 2021, a les 13:30\nAquest musical m'ha agradat ja que les seves musices han estat divertides. Un punto negatiu que el trobo es el fum pero el musical ha estar molt be.\nAnònim 29 de novembre de 2021, a les 13:32\nAquesta activitat m'ha semblat molt divertida, ja que ha estat diferents de les altres, encara que he d'afegir que durant l'espectacle van abusar molt del fum del qual se'm va fer molt pesat durant l'espectacle a més no feia olor especialment bé.\nAnònim 3 de desembre de 2021, a les 14:13\nAquest musical ha estat molt bé, mai havía anat a un i ha complert molt les meves espectatives. L'actor, les actrius i el pianista van estar increibles i em va agradar molt la idea de que parlessin de tots els musicals més importants de la història.


Aquesta setmana hem tingut de nou activitats compartides a l'hort! Aquest cop era el torn dels 4rts, amb qui hem plantat enciams a pots reciclats de iogurt. Dos voluntaris de 6è, en aquest cas l'Ada i l'Emma, han estat les encarregades de ensenyar als nens i nenes de 4rt unes quantes coses que elles havien après en les sessions d'hort.\nMoltes gràcies a tots i totes!! Sou uns molt bons pagesos!!!\nAquí una petita mostra del que ha passat:\npreparant el test per a la tomaquera que cuidaran tota la classe a l'aula.\nla caseta dels cucs i tot el compost que han aconseguit fer!!!


Juanan li dóna un punt a l’Alcoyano per seguir somiant davant el Nàstic de Seligrat (1-1) | ARA Multimèdia\nEl partit davant l'Andorra, diumenge 18 d'abril a les 19 h\nEscrit per Rubén Lledó 11 abril 2021\nEls de Vicente Parras han eixit molt ‘enxufats’ des dels primers minuts davant els catalans. El partit ha sigut molt travat amb faltes, moltes d’elles no han sigut xiulades pel col.legiat. El gol de Juanan ha arribat al minut 16 després d’una errada defensiva del Nàstic i una jugada ben executada. El de L’Olleria ha aconseguit clavar el baló per fer l‘1-0.\nEl Nàstic tenia clar que podia fer la igualada i així ha sigut. Carbia s’ha quedat a soles davant de José Juan que, amb molta qualitat, ha marcat. La primera part ha continuat igualtat, encara que Jona ha pogut fer el 2-1 al minut 34.\nA la represa, el cansament per part dels dos equips ha fet que el ritme del matx baixara. La pissarra de Seligrat que tan bé coneixen els aficionats de l’Alcoyano a punt ha estat de costar-li un gol encaixat. En el 19 de la segona part, José Juan ha hagut de fer una de les seues grans parades per detindre un baló després d’una treta de falta. Minuts abans, Juanan i Diakité han tingut dos oportunitats bones de gol.\nEl Deportivo continua buscant l’ascens a Segona A, ja que l’objectiu de la Primera RFEF ja l’ha aconseguit fa algunes setmanes. El Deportivo viatjarà fins a Andorra (diumenge 18 d'abril a les 19 h.) per enfrontar-se a l’equip de Miguel Bañuz i Piqué. L’Alcoyano se situa cinqué i tindria moltes possibilitats d’entrar en zona de play-off si guanya a l’Andorra.\nL’Alcoyano ha jugat amb José Juan en portería, Primi, Solbes, Raul González, Pablo Carbonell, Jony, Diakité, Ramón, Juanan, Juli i Jona. També han jugat Cano, Antón, Raillo i Ángel.


Lligues Futbol 7, lligues futbol sala i lloguers pàdel - Catalonia Sports\nOBRIM PLACES TEMPORADA 22-23\nLligues de futbol a les millors instal•lacions de Barcelona\nFUTBOL 7 52€/PARTIT\nLes millors instal·lacions de Barcelona\nLligues Futbol 7 i Futbol Sala\nF7, F-Sala i pàdel\nInstal·lacions Futbol 7, Futbol Sala i Lloguers Pàdel\nInstal·lacions Futbol 7\nInstal·lacions Futbol Sala Gespa\nInstal·lacions Futbol Sala Pavelló\nCOPA d’ESTIU 2021\n18 May, 2021 1422\nCOPA ESTIU 2020 S’ha obert la inscripció per a la Copa Estiu 2021 de Catalonia Sports. Aquesta és una competició de futbol 7 i futbol sala que combina una lligueta prèvia amb l’emoció de les eliminatòries. Els equips es divideixen en grups de 4; els 2 primers jugaran les eliminatòries per la Copa A i els 2 darrers, per\nCampionat de Primavera\n30 Mar, 2021 926\nHola equips, esperem que estigueu bé! Ara que ja ens permeten jugar, després de tots aquests mesos esperant reiniciar l’activitat, ho fem amb una proposta de Campionat de Primavera, perquè a causa del toc de queda ens resulta impossible continuar la lliga on l’havíem deixat. Precisament degut al toc de queda, les places per apuntar-se\nINFORMACIÓ DE LA SITUACIÓ ACTUAL DE LES ACTIVITATS DE CATALONIA SPORTS\n9 Dec, 2020 876\nUs comuniquem que actualment ja estan obertes les pistes de pàdel de Highlands complint les mesures que ens demanen les autoritats. Pel que fa a les nostres lligues de F7 i Futbol-sala estem a l’espera de com evoluciona la desescalada i seguint el procés del pla establert pel Govern. Desitgem poder avisar-vos ben aviat del\nFutbol Sala al CLUB ESPORTIU LAIETÀ\n3 Sep, 2020 2016\nHola equips! Estem molt contents d’anunciar-vos que ampliem les nostres lligues de FUTBOL SALA, amb aquestes fantàstiques instal·lacions del CLUB ESPORTIU LAIETÀ, amb quasi cent anys d’experiència en la pràctica esportiva. Està a tocar del Camp Nou i sota la Diagonal, al Carrer Pintor Ribalta, 2-8, ofereix pàrquing, vestuari i cafeteria per millorar les vostres trobades.\nInscriu-te a les nostres lligues de futbol 7 i futbol sala


Greenpeace boicoteja el Black Friday a Madrid\n«Consumisme = Crisi climàtica»\nGreenpeace boicoteja el Black Friday a Madrid amb una gran pancarta\nA França bloquegen un magatzem d'Amazon per denunciar el consum excessiu del Divendres Negre i les seves conseqüències ecològiques\nMadrid - Divendres, 29/11/2019 - 18:33\nUns 30 activistes de Greenpeace s’han penjat aquest divendres de la façana d’un edifici comercial de la Gran Via madrilenya, on han desplegat una pancarta de 180 metres quadrats per denunciar la «festa del consumisme» del Black Friday o Divendres Negre i la seva relació amb la crisi climàtica.\nCelia Ojeda, responsable de la campanya de Consum de l’organització ecologista, ha explicat a Efe que «aquesta moda que hem importat dels Estats Units, que es caracteritza per importants descomptes en tota mena de productes, és el pic de l’iceberg del consum, del qual participem massivament i compulsivament». «Cada espanyol es gastarà avui una mitjana de 300 euros en set o vuit productes, fonamentalment moda, que no utilitzarà mai, simplement pel mer fervor consumista», ha denunciat la portaveu de Greenpeace.\nLa protesta durarà «el temps que sigui necessari»\nGreenpeace mantindrà aquesta acció de protesta pacífica «el temps que sigui necessari» i durà a terme altres iniciatives en aquesta zona comercial de Madrid, per fer «una clara crida als governs que hi seran en la Cimera del Clima (COP25) a partir del 2 de desembre sobre la gran feina que cal fer contra la crisi climàtica».\nCelia Ojeda ha recordat que, segons les últimes dades de l’Agència Europea del Medi Ambient, l’any 2017 la indústria tèxtil va generar més de 600 quilograms de diòxid de carboni (CO2) per habitant, cosa que la converteix en la segona més contaminant en l’àmbit internacional. «És urgent que en dies com avui i en tots els altres dies de l’any les persones comencin a consumir menys i els governs, a obligar les empreses i les marques a produir menys i no ser còmplices d’aquests pics de consum, que a aquest ritme faran necessaris tres planetes com el nostre el 2050», ha sentenciat.\nLa seva intenció és «cridar l’atenció»\nEls activistes de Greenpeace, que estan enfilats en una bastida en el número 29 de la Gran Via situat a una altura corresponent a una cinquena planta, «han entrat tranquil·lament i de manera pacífica», ha assegurat Ojeda, i la seva intenció és «cridar l’atenció tant del públic com dels governants».\nLa pancarta, que mostra un planeta «enfadat» al costat d’una etiqueta de «prohibit Black Friday» vol visualitzar els impactes, no només ambientals, també socials que té aquest tipus de consum, que produeix a costos molt baixos amb el consegüent impacte sobre les classes treballadores més vulnerables, denuncia Greenpeace. «A partir de la setmana que ve tindrem a Madrid els líders de tots els països del món parlant de solucions per a l’emergència climàtica a la qual ja ens enfrontem, ha subratllat la portaveu, i per això els instem a evitar que dies com aquest es continuïn celebrant a nivell internacional».\nProtestes a França contra el Black Friday\nMentrestant, desenes de persones han bloquejat aquest matí un magatzem d’Amazon a la perifèria de Lió, mentre que d’altres s’han reunit davant la seu francesa del gegant nord-americà a prop de París, per denunciar l’ocasió del consum excessiu del Divendres Negre i les seves conseqüències ecològiques. Ja dijous, diverses dotzenes d’activistes de moviments ambientals havien bloquejat breument el centre de distribució d’Amazon, per denunciar també el mal ambiental relacionat amb el consum excessiu.\nHan sigut desallotjats després d’aproximadament dues hores d’acció policial. Així doncs, vuit persones han sigut arrestades per «obstruir el trànsit, ha dit la policia.\nProtesta a la plaça Catalunya de Barcelona contra el Black Friday\nTemes: Madrid Black friday


ARAMULTIMÈDIA - Luis Agulló, intractable al Masters Fernando Cano-Gant\nARAMULTIMÈDIA, dissabte 3 de març de 2018\nEquip AM - 03/03/2018\nLuis Agulló s'ha alçat amb la victòria, nomenant-se campió de campions. Amb una targeta de 68 colps, 4 per sota del parell del camp, i un total de 43 punts stableford, ha passat per damunt de tots els seus rivals, demostrant que està a un nivell molt superior que la resta, amb qualitat de jugador professional. El patrocinador, Fernando Cano-Gant, premia al guanyador Masters amb una jaqueta que li reconeix com el guanyador entre els guanyadors de la temporada. Amb aquesta victòria, Luis Agulló es destaca en l'Ordre de Mèrit del Club, després d'aconseguir dos trionfs en les dues proves disputades fins a la data. Amb una participació de quasi 50 jugadors, el Club de Golf Alcoi ha batut tots els seus rècords d'assistència en el Trofeu Maters-Fernando Cano-Gant, la qual cosa reflecteix el continu creixement del club i la consolidació de la competició local de golf.


Català Llengua Estrangera: de juliol 2013\nL'any dels MOOC\nSi hem de destacar alguna cosa d'aquest últim any en matèria d'innovació educativa, ens hem de referir al MOOC (Massive Open Online Courses). Tal com indiquen les sigles en anglès, es tracta de cursos oberts a tothom a través de la xarxa. Moltes universitats de prestigi s'hi han llençat de ple aquest any. Si bé uns anys abans l'eclosió dels podcasts i de l'ITunes U semblava que fos l'eina òptima per estendre formació universitària de manera no formal, és evident que des de l'aparició dels MOOC aquesta eina ha quedat d'alguna manera superada per diversos motius.\nEn primer lloc, els MOOC ofereixen un ventall de cursos interessants d'universitats de primer nivell a temps real. Estem pensant en noms com Stanford, MIT, University of Chicago o Harvard que posen a la disposició d'un grup de persones limitat un tutor especialitzat que els guiarà en un aprenentatge autònom amb materials de qualitat, contrastats.\nEn segon lloc, els MOOC, a diferència dels podcasts, aporten el valor de compartir coneixement amb altres estudiants, hi ha implícit un aprenentatge col·laboratiu, per tant. Moltes de les plataformes utilitzades han crescut sorprenentment aquest any oferint cada cop més possibilitats de col·laboració entre estudiants i universitats. Estem parlant de Coursera, VentureLab, Udacity, edX, Google Course. Val la pena fer-hi una ullada per entendre l'abast de la implicació de diferents agents: tant tecnològics com educatius.\nFinalment, cal destacar que més enllà de la formació autònoma i sovint informal d'aquests cursos gratuïts, molts MOOC ofereixen també certificats propis d'aquestes universitats. Un motiu més per confiar-hi i engrescar-nos-hi.\nAixí doncs, creiem que aquest any ha estat un primer pas per a aquests cursos, però de ben segur haurem d'estar a l'aguait per tot el que ens poden arribar\na oferir a partir d'ara.\nPublicat per Institut Ramon Llull a 10:31 0 comentaris\nEtiquetes de comentaris: comunitat, e-learning, MOOC, open access, universitats


250 Mercès celebren el seu sant a L'Auditori de la mà de l'OBC i el mestre Kazushi Ono - L'Auditori\nAleix Palau | 19 de setembre 2019\n250 Mercès celebren el seu sant a L'Auditori de la mà de l'OBC i el mestre Kazushi Ono\nL'actriu Mercè Pons i l'escriptora Maria Mercè Roca seran les padrines de l'esdeveniment. Amb aquesta acció l'Orquestra Simfònica de Barcelona i Nacional de Catalunya prepara la inauguració de temporada, que serà el dia 27 de setembre.\nEl proper 26 de setembre a les 18.30 h 250 Mercès i els seus acompanyants seran a L'Auditori per assistir a l'assaig general del concert inaugural de la nova temporada, que s’obrirà en exclusiva per a totes elles, i fer una visita guiada per l’edifici i un brindis cortesia d’Estrella Damm.\nLes localitats per assistir a aquest esdeveniment es van posar a disponibilitat de la ciutadania ahir i es van exhaurir en menys de quatre hores.\nL'activitat s'emmarca dintre dels actes que L'Auditori ha elaborat per la festa de La Mercè i servirà de preludi de la inauguració de la temporada 2019-20 de l'Orquestra Simfònica de Barcelona i Nacional de Catalunya, que serà el divendres 27 de setembre amb la interpretació d'Un rèquiem alemany de Johannes Brahms, acompanyats de l'Orfeó Català, i l'obra d'estrena Human Brother, del compositor Ferran Cruixent. Tot plegat dirigit pel director titular de l'OBC, Kazushi Ono.\nLa Banda Municipal i l'Orquestra Simfònica de Barcelona i Nacional de Catalunya se sumen un any més a la programació de La Mercè amb dos concerts gratuïts a la ciutat de Barcelona que, un any més, se celebraran a la plaça Major de Nou Barris.\nEl dia 20 la Banda Municipal i el seu director titular, José Rafael Pascual-Vilaplana, oferiran a les 21 h un programa amb músiques de Salvador Brotons, Miguel Asins Arbó, Percy A. Grainger i Joaquim Serra.\nEl diumenge 22 de setembre a la mateixa hora serà el torn de l'OBC, que de la mà de Kazushi Ono interpretarà grans clàssics de Beethoven, Mozart, Haydn i Mendelssohn, entre altres.


El Centre del Carme acull una performance de Carles Santos a Intramurs - Levante-EMV\nEl Centre del Carme acull una performance de Carles Santos a Intramurs\nQuatre «Fúries», vestides per Ignacio Dorta, es dirigiran cap a l'espai cultural on les rebrà el compositor\nlevante-emv valència 26.10.2016 | 20:09\nEl claustre gòtic del Centre del Carme serà hui, dijous, l'escenari de la performance 'Carn' del polifacètic músic, Carles Santos, en el marc del Festival Intramurs. Coproduïda per Jaime Martorell i Angeldebetty l'acció es desenrotllarà, al mateix temps, en l'entorn urbà, en el carrer Sagrario de la Companyia i en el Centre del Carme.\nSobre les 19 hores, en l'esmentat carrer, quatre Fúries, vestides per Ignacio Dorta, fan la seua aparició i es dirigixen cap al centre cultural. Allí, Carles Santos les rebrà interpretant una peça per a piano, obrint-se les portes del Centre del Carme amb l'evolució de la peça interpretada; invocant l'arribada de les fúries. Quan es troben assistirem a una lluita titànica, amb un final voraç...\nLa performance s'emmarca dins de la col·laboració entre el Consorci de Museus de la Comunitat Valenciana i el Festival Intramurs per a la celebració de diverses de les seues activitats en el Centre del Carme. El claustre gòtic exhibix a més l'obra de l'artista Miguel Canseco, un vell Renault 4 convertit en un espai artístic on es donen la mà passat i present.


Ramón Sáez, el jutge que no podia accedir al Tribunal Suprem\nEl jutge de l’Audiència Nacional Ramón Saez durant el judici. EUROPA PRESS\nMadridRamón Sáez té l’hàbit de caminar una hora cada dia, sobretot en la tranquil·litat de la nit. És part de la rutina del ponent d’una sentència relativament breu -96 pàgines- que, més enllà de la claredat en el fons -una convençuda absolució-, resulta entenedora. “L’estil ha de ser senzill i cuidat des del punt de vista gramatical i sintàctic, i també elegant. Cal buscar la brevetat mitjançant la síntesi, sense comprometre el deure de motivar cadascuna de les decisions”, defensava el desembre passat en la seva compareixença davant el Consell General del Poder Judicial com a candidat a una plaça a la sala segona del Tribunal Suprem. Va proposar que les resolucions tinguin una estructura homologada i coneguda pels destinataris. En definitiva, que tothom hi pugui caminar sense perdre’s.\nMés enllà d’aquest detall, va destacar les seves publicacions acadèmiques sobre la mediació -no la de l’actuació dels Mossos l’1-O, sinó en el dret penal-, les minories, les víctimes, i els apàtrides de què parlava Hannah Arendt en connexió amb els desapareguts i els refugiats. “És molt coherent en l’aplicació dels drets fonamentals”, apunten fonts jurídiques. Sáez carrega una motxilla de vots particulars contra condemnes per enaltiment del terrorisme a les xarxes socials -ha de primar la llibertat d’expressió si no hi ha un perill real d’incitació al terrorisme, sostenia- i per injúries al rei per cremar fotos del rei -les institucions no han de gaudir de tanta protecció, considerava. També va apostar per absoldre els acusats del setge al Parlament del 2011.\nPrimer classificat en unes oposicions que el CGPJ va organitzar aquell any, Sáez va intentar fer-se valer durant la compareixença, i es va preguntar: “Quin és el problema?” Seguidament, l’anticipava ell mateix : “Cada vegada que el CGPJ nomena de manera discrecional emet un missatge, i hauria de tenir en valor la feina ben feta, però també el pluralisme”. Exvocal del CGPJ proposat per Esquerra Unida, Sáez no va aconseguir cap de les tres places que recentment va nomenar l’òrgan de govern dels jutges. En benefici del pacte amb els conservadors, la majoria del sector progressista -excepte dos vocals- ni tan sols el va arribar a proposar.\nJosep Lluís Trapero Audiència Nacional


L'obertura de comerços a la capital augmenta el 140% en quatre anys - Nou Aire Immobiliària\nL’obertura de comerços a la capital augmenta el 140% en quatre anys\nEl saldo positiu de noves botigues se situa en 84 el juliol del 2017, gairebé la mateixa xifra que va assolir-se en el balanç global del 2015\nL’obertura de nous comerços a Andorra la Vella havia crescut el 2016 un 140% en quatre anys. Un increment destacat, del 55,29% respecte del 2015, que tot indica que es podria repetir enguany, segons la projecció que en fa el comú. El cònsol menor de la capital, Marc Pons, ho atribueix al fet que “el país i l’economia del país tal com s’està movent, s’està reactivant”. Marc Pons assegura que és una situació “conjuntural” si bé, sobre el paper de l’administració comunal, destaca “les ajudes a joves emprenedors”, “els incentius pel que fa a la construcció d’aparcaments” i que “hi ha la voluntat de modular l’ordinació de radicació d’activitats per afavorir la creació d’empreses”.\nSegons les dades de balanç d’obertura de nous comerços, la capital va registrar 219 baixes i 351 altes el 2016, un resultat en positiu de 132 establiments. Quatre anys enrere, el balanç havia estat de 225 baixes de comerços i 280 altes, amb un saldo en positiu de 55 comerços més. Des del 2013, la xifra de nous negocis ha anat a l’alça en tancar període a cada desembre. Així, el 2014 van tancar-se 208 botigues i van obrir-se’n 283, un resultat final de 75 comerços, i el 2015 va haver-hi 223 baixes i 308 altes, 85 botigues més en acabar l’any a la capital.\nLes dades facilitades pel comú d’Andorra la Vella indiquen que, fins el mes de juliol, aquest 2017 s’havien tancat 131 comerços i se n’havien obert 215, cosa que dona un resultat positiu de 84 establiments més, només un menys del balanç sencer del 2015, quan se’n sumaven 85. Segons fonts del comú, aquesta xifra és especialment bona i fa pensar que a final d’any es mantindrà una tendència en positiu similar a la que va registrar-se l’any anterior.\nL’evolució positiva dels últims anys es deu a l’augment d’obertures, però també a la reducció de les baixes, tal com pot comprovar-se en les dades de què disposa el comú. En aquest sentit, cal tenir en compte que la capital va passar d’un saldo negatiu de 42 establiments el 2012, amb 298 baixes (per bé que 256 altes), a la xifra positiva de 132 comerços més durant l’any passat, amb 219 baixes. Segons les xifres del comú d’Andorra la Vella, el pitjor any dels últims deu va ser el 2008, amb no tantes baixes com el 2012, fins a 267, i només 192 obertures, menys que les que es portaven ja al juliol d’enguany i que aquell any, a l’inici de la rescissió global, van acabar suposant un saldo negatiu d’establiments de -75. En global, i malgrat la gran davallada dels anys més durs de la crisi econòmica, el saldo en el període del 2008 al 2017, és positiu pel que fa al nombre de nous comerços. En aquests 10 anys, hi ha hagut 2.332 baixes i 2.606 altes.\nPel que fa als plans del comú de la capital, per tal de mantenir aquesta tendència positiva en el sector del comerç, Marc Pons indica que “quan s’acabi de revisar l’ordinació de l’impost de radicació d’activitats” podran comprovar també “la radicació segons el tipus de carrer, i modular els preus mínims, els percentatges, per afavorir uns sectors i uns altres, organitzant més la ciutat”.\nUn dels projectes importants del mandat és, a més, l’embelliment de l’avinguda Meritxell, amb unes obres que han de començar l’abril del 2018 i que suposarà millores importants en l’estètica i l’accessibilitat d’un dels principals eixos comercials.\nEl cònsol menor, Marc Pons, també fa èmfasi en el fet que el comú ha rebaixat del 15% al 7% la cessió de sòl urbà consolidat, que ha ajudat a consolidar noves llicències. Així mateix, el comú comprova una tendència positiva en adquisició de béns immobles en el global ingressat corresponent a l’impost indirecte sobre les transmissions patrimonials (ITP). Si el 2015, el liquidat d’ITP era de 817.550,53 euros, el 2016 creixia en un 60,63%, fins a 1,3 milions. El primer semestre de 2017, la xifra s’eleva a 831.341,36, un 41% més que el mateix període del 2016.\n274, nous comerços. El balanç global del període entre 2008 i juliol del 2017 es tanca amb un resultat positiu de 274 nous comerços, després d’un total de 2.332 baixes i 2.606 altes en tot el període, segons dades facilitades pel comú d’Andorra la Vella. Malgrat els balanços negatius dels anys de crisi, la xifra s’ha disparat a l’alça.


Catalunya Música transmet en directe les òperes "Iolanta" i "El castell de Barbablava" des del Met, amb Anna Netrebko i Piotr Beczala\nEl dissabte 14 de febrer, a les 18.30 hores.\n09 Feb 2015 - 16.00\nEl dissabte 14 de febrer, a les 18.30 hores, Catalunya Música connectarà amb el Metropolitan de Nova York per transmetre les òperes "Iolanta" de Piotr Ílitx Txaikovski i "El castell de Barbablava" de Béla Bartók, en les fantàstiques veus d'Anna Netrebko i Piotr Beczala, Nadja Michael i Mikhail Petrenko, respectivament, amb el Cor i l'Orquestra del Metropolitan de Nova York dirigits per Valery Gergiev. Els comentaris de la transmisssió els farà Ignasi Pinyol.\nDesprés del triomf absolut que Anna Netrebko va aconseguir al Metropolitan de Nova York la temporada passada protagonitzant l'òpera "Yevgeni Onegin", la diva russa interpreta aquest any una altra heroïna de Txaikovski: Iolanta, una noia cega que experimenta l'amor per primera vegada gràcies al comte Tristan Vaudemont, que interpreta el fantàstic tenor Piotr Beczala.\nA continuació d'aquesta última òpera de Txaikovski, també es representarà "El castell de Barbablava" de Béla Bartók, on la soprano Nadja Michael serà qui interpreterà el paper de Judit, l'última esposa del duc Barbablava (al qual donarà vida el baix Mikhail Petrenko) que renuncia a tot per viure amb ell al seu lúgubre castell. Les dues òperes comptaran amb la direcció musical del mestre rus Valery Gergiev i la direcció escènica de Mariusz Trelinski, que per a les dues obres ha ideat una posada en escena inspirada en els films negres dels anys 40.


octubre 2010 archivos - Imma Tortajada\noctubre 22, 2010 Dèries socials 4 comments\nDones al poder (I)\noctubre 5, 2010 economía y consumo éticos, Ejecutivas y emprendedoras No comments\n(article publicat a Comerç i Gestió, revista del COACB)\nMalgrat que ja fa dècades que les dones s’han incorporat massivament a l’empresa, encara no n’han agafat les regnes. Són majoria a la universitat, però tenen una representació ridícula als consells d’administració de les empreses. Una desigualtat que afecta tant el progrés professional de les dones com el de la mateixa empresa per la quantitat de talent femení que es desaprofita i que cal corregir.\nAlguna cosa no rutlla. Com pot ser que el 60% dels titulats universitaris siguin dones però que només un 4,5 % arribin a directores generals? Una piràmide explica de forma gràfica com les dones universitàries que s’incorporen al món laboral van caient de les escales que porten als llocs directius de les empreses. Òbviament, no existeix una igualtat efectiva entre homes i dones en el món de l’empresa, i les que més perden no són només les dones sinó també les mateixes empreses i l’economia del nostre país. Segons un estudi de la Cambra, cada any, el PIB català perd 977 milions d’euros per culpa de la manca de talent femení derivat del fet que, un cop són mares, moltes dones han d’abandonar el mercat laboral o renunciar a la promoció interna. I això sense tenir en compte el malbaratament de recursos que implica formar persones que al llarg de la vida laboral no podran desenvolupar tot el seu potencial productiu.\nNeus Martínez, directora de relacions i Comunicació Corporativa de nestlé, assegura que «la presència de les dones en càrrecs directius no és una qüestió de valors sinó de competitivitat». Marta Grau, directora de recursos Humans, IT i producció de Random House Mondadori, afirma que «ens cal la complementarietat. Homes i dones tenen una visió diferent i ens cal la de tots dos. I no només la de les dones en general, sinó de les dones mares. Per exemple, nosaltres estàvem llançant una nova col·lecció de llibres infantils i ens vam adonar que al Departament de Màrqueting no hi havia ningú que tingués fills, i ens hagués estat molt útil». Així s’expressaven durant la jornada organitzada per la Cambra de Comerç de Barcelona «Captant el talent femení per a les organitzacions de futur».\nPerò quines són les traves amb què ensopeguen les dones en la seva carrera? D’entrada, ens trobem que moltes renuncien a agafar l’ascensor professional que suposa cursar un MBA o qualsevol altre programa directiu per no poder-ho conciliar amb la vida familiar o per manca de confiança en què els servirà per promocionar-se. Segons un estudi elaborat per l’observatori Dona i empresa de la Cambra de Barcelona, les dones representen entre una quarta i una tercera part del total d’alumnes de programes MBA. La xifra encara es redueix més si ens centrem en programes de tipus executiu, en què rarament superen el 20% de l’alumnat.\nPerò és imprescindible tenir un MBA per accedir a un lloc directiu? «Per promoure’s el que importa és el perfil i el talent. L’actitud està per davant de l’aptitud. Després, si cal, la mateixa empresa és la que dóna suport perquè el directiu faci un MBA», va explicar Pilar Jiménez, directora de persones i organització a Saba-Abertis.\nSi el talent hi és, potser és que les dones no donen el perfil de directiu. Per Neus Martínez, «manquen models femenins. Tenim l’estereotip de lideratge masculí i ens sembla que un senyor amb corbata i posat molt seriós ens dóna més el perfil de directiu que una dona somrient amb unes arracades fantàstiques encara que tingui un cervell privilegiat». No s’hi val, però, intentar emular aquests estereotips. Segons Pilar Jiménez, «deixar de ser el que som i convertir-nos en dones-home no serveix. Per fer d’homes, ells sempre ho faran millor». Esther Casademont, sòcia directorade l’empresa de recursos humans Hunivers i coautora d’El timo de la superwoman, encara va més lluny. «Massa vegades són els mateixos homes poderosos els que posen traves a les dones per arribar a llocs, més que de poder, d’influència per prendre decisions significatives», manifesta.\nSi hi ha un tret diferencial entre homes i dones aquest és la maternitat. La maternitat té una influència molt important en la vida professional de les dones. Després d’aconseguir l’estabilitat laboral i acumular uns anys d’experiència, sorgeix l’oportunitat de fer un salt cap a llocs directius. Però aquest moment coincideix amb l’edat en què el rellotge biològic comença a fer «tic-tac». Les jornades maratonianes i els viatges de feina fan que ser mare i directiva sembli incompatible i moltes se senten obligades a triar.\nParaules com conciliació i flexibilitat es repeteixen com a solució d’aquest dilema, tot i que encara es porten poc a la pràctica. Segons Neus Martínez, una bona gestió del temps és fonamental, com ara la puntualitat en començar i en acabar les reunions o no programar viatges que obliguin a sortir en diumenge. Les reduccions de jornada i les excedències temporals són mesures que cada cop les empreses accepten millor, però que potser no serien necessàries si es deslliuressin de la cotilla dels horaris. Les noves tecnologies ho posen cada cop més fàcil. Com proclamava la professora de l’Iese, Nuria Chinchilla, en la jornada de la Cambra, «la flexibilitat empresarial és imprescindible en el segle XXI. Cal canviar la cultura del presentisme per la dels objectius i resultats». En paraules de Pilar Jiménez, «l’empresa és un organisme viu i no pot ser que perquè falti una persona es pari. Quan un òrgan falla, el cos humà genera recursos per seguir funcionant. Així haurà de ser l’empresa». «No ens interessen les persones que s’estan treballant fins a les 10 de la nit perquè no tenen vida més enllà de la feina i així no poden aportar riquesa intel·lectual. Les mesures de conciliació atrauen els millor candidats», assegura Grau.


Suzuki inicia les vendes del renovat SX4 | ElMotordeGirona.cat\nSuzuki inicia les vendes del renovat SX4\nEl nou Suzuki SX4, presentat la passada primavera al Saló de Ginebra, arriba als concessionaris aquest mes de setembre. Amb la renovació d’aquest model Suzuki torna a brillar com un autèntic especialista en el camp dels crossover i vehicles 4×4.\nL’estil crossover li dóna al SX4 un aspecte audaç i esportiu i amb el seu disseny ofereix una gran amplitud tant pels passatgers com per a l’equipatge. El sostre panoràmic és el primer del món amb dos panells lliscants de vidre i possibilita de les majors àrees obertes dins la seva categoria. La tecnologia 4×4 d’última generació, un dels grans actius de l’actual Suzuki Swift, fan del nou SX4 molt més que un crossover. Aquest model arriba amb dos motors (gasolina i dièsel) 1.6, tots dos amb idèntica potència, 120 CV, i canvi manual de cinc marxes. Pel propulsor de gasolina també hi ha disponible una transmissió automàtica de set velocitats.\nSuzuki presenta el nou S-Cross\nNissan inicia les vendes del Juke Nismo RS\nNissan anuncia que ha triplicat les vendes a l’octubre i que ha fet les seves millors vendes des del 1994\nprevious Presentat a Girona el 61è Ral·li Costa Brava\nnext Kia Niro, un prototip fet a l’estil europeu


Fibra óptica en Llombay • AirConect\nConnecta’t a Internet en Llombay amb AirConect\nA Llombay pots gaudir de connexió de fibra òptica, possiblement amb la millor oferta en fibra òptica, telefonia mòbil i telefonia fixa del mercat.\nAirConect en Llombay\nNo perdes més temps i navega ja a la màxima velocitat en Llombay amb la possibilitat de triar amb nosaltres el compromís de permanència i el preu. Segons el temps que desitges estar amb nosaltres, premiem la teua fidelitat rebaixant la teua quota.\nServeis de telecomunicacions en Llombay\nLa millor xarxa de fibra òptica, amb les millors ofertes en Llombay.\nT’informem de totes les ofertes d’AirConect en Llombay\nDisposem de les millors ofertes de fibra òptica, ofertes en telefonia mòbil i telefonia fixa en Llombay.


Els alcaldes de JxCat de l'Urgell plantaran els actes de la Diada a la comarca La República\nEls alcaldes de JxCat de l’Urgell plantaran els actes de la Diada a la comarca\nAcusen a l’equip de govern d’ERC, la CUP i el PSC al consell comarcal de prendre les decisions de ”forma unilateral”\nImatge de la Diada de l'11-S de l'any 2018\nEls alcaldes i consellers comarcals de JxCat a l’Urgell plantaran els actes de la Diada que ha organitzat el Consell Comarcal els dies 11 i 15 de setembre. En un comunicat que han fet públic aquest dimarts acusen a l’equip de govern de l’ens, format per ERC, la CUP i el PSC, d’actuar de ”forma unilateral” i sense comptar amb l’opinió del seu grup i canviant coses que consideren que caldria debatre entre tots. Els actes previstos són una ofrena floral l’Onze de Setembre, al Tarròs, al monument al president Companys, i el Dia de la Comarca que es fa el diumenge 15, a Belianes. Des de JxCat assenyalen que malgrat la situació que es produirà aquesta Diada, mantenen el ”compromís ferm d’entesa i unitat”. Així mateix, recorden que són la força més votada a la comarca i que per això haurien de tenir dret en la presa de decisions a nivell comarcal.\nJxCat compta amb alcaldes i alcaldesses a l’Urgell als municipis d’Anglesola, Castellserà, Guimerà, la Fuliola, Maldà, Omells de Na Gaia, Preixana, Puigverd d’Agramunt i Vilagrassa. Tot i que són la força més votada a nivell comarcal, ERC, la CUP i el PSC van fer un acord per investir l’alcalde de Sant Martí de Maldà, Gerard Balcells, com a nou president de l’ens.\nJxCat està disconforme amb ”les formes” amb que s’han planificat els actes de la Diada i el dia de la comarca. En aquest sentit, lamenten que des de l’inici de la legislatura hagin sentit dir al nou equip de govern que aposten pel diàleg, la transparència i les noves maneres de fer, però asseguren que a la primera oportunitat de parlar les coses ”entre tots” es troben amb decisions que es prenen de ”forma unilateral”, sense comptar amb la seva opinió i canviant coses sense haver-les debatut entre tots.\nJxCat recorda que en el darrer consell d’alcaldes l’anterior president del Consell, Salvador Bonjoch, va proposar parlar del dia de la comarca i la celebració de la Diada i des de tots els grups, inclús JxCat, es va entendre que aquesta era una decisió que s’havia pres sempre amb consens d’alcaldes i consellers i que ara tocava que la nova corporació també ho fes. Des de JxCat es lamenta que a l’hora de la veritat l’equip de govern ha triat ”el que es feia, com es feia” sense tenir en compte els compromisos locals de molts municipis.